เดอะกลอรี

เดอะกลอรี (เกาหลี: ; อาร์อาร์: "Deo Geullori") เป็นละครโทรทัศน์เกาหลีใต้ เขียนโดยคิม อึน-ซุก กำกับโดยอัน กิล-โฮ นำแสดงโดยซง ฮเย-กโย, อี โด-ฮย็อน, อิม จี-ย็อน, ย็อม ฮเย-รัน, พัก ซ็อง-ฮุน และช็อง ซ็อง-อิล ออกอากาศผ่านทางเน็ตฟลิกซ์ เมื่อวันที่ 30 ธันวาคม ค.ศ. 2022 และภาค 2 มีกำหนดฉายวันที่ 10 มีนาคม ค.ศ. 2023
เรื่องย่อ.
มุน ดง-อึน (ซง ฮเย-กโย) หญิงสาวที่มีจิตใจบอบช้ำในอดีตจากความรุนแรงในโรงเรียน เธอถูกรังแกโดยกลุ่มของพัก ย็อน-จิน (อิม จี-ย็อน) ทำให้เธอต้องลาออกจากโรงเรียนกลางคัน เธอจึงมีความหวังว่าจะได้กลับมาเพื่อแก้แค้นคนที่เคยรังแกเธอ หลังจากที่ลาออกจากโรงเรียน มุน ดง-อึนทำงานและอ่านหนังสือ เพื่อที่จะสอบเข้ามหาวิทยาลัย และเธอได้เจอกับจู ยอ-ช็อง (อี โด-ฮย็อน) โดยบังเอิญ ต่อมาเธอเป็นครูประถมที่โรงเรียนเซมย็อง ซึ่งเป็นโรงเรียนที่ลูกสาวของพัก ย็อน-จินเรียนอยู่ และเธอก็เริ่มแผนในการแก้แค้น
 ครูประจำชั้นของโรงเรียนประถมเซมย็อง ในช่วงที่เธอเรียนมัธยมปลาย เธอตกเป็นเป้าของการกลั่นแกล้งและโดนทำร้ายร่างกาย โดยกลุ่มของย็อนจินอย่างต่อเนื่อง ในที่สุดเธอก็ลาออกจากโรงเรียน และเริ่มแผนการแก้แค้น
 ศัลยแพทย์ตกแต่งฝึกงานที่โรงพยาบาลโซลจูเจอเนอเรล ซึ่งแม่ของเขาเป็นผู้อำนวยการ เขาสอนการเล่นหมากล้อมให้กับมุน ดง-อึน
 นักพยากรณ์อากาศของสถานีโทรทัศน์ HTN เธอเป็นผู้นำของกลุ่มผู้กระทำผิดในการกลั่นแกล้งและทำร้ายร่างกายดงอึน
 ผู้ช่วยที่ทำงานที่บ้านของประธานมูลนิธิเซมย็อง เธอและลูกสาวถูกสามีทำร้ายร่างกาย เธอช่วยดงอึนในการแก้แค้นด้วยการเป็นนักสืบเพื่อแลกกับการฆ่าสามีของเธอ
 ทายาทธุรกิจ เขาตาบอดสี และเป็นส่วนหนึ่งของกลุ่มที่ทำร้ายดงอึน
 สามีของย็อนจิน ซีอีโอของ Jaepyeong Construction.
 เป็นแอร์โฮสเตส เธอเป็นส่วนหนึ่งของกลุ่มที่ข่มเหงดงอึนอยู่ตลอดเวลา แม้ว่าเธอจะมีอำนาจต่ำที่สุดในกลุ่มก็ตาม
 เธอเป็นหนึ่งผู้ศรัทธาในลัทธิที่มีพ่อของเธอเป็นผู้นำ เธอชอบวาดภาพนามธรรมในสตูดิโอส่วนตัว และมีนิสัยชอบสูบยา เธอเป็นส่วนหนึ่งของกลุ่มที่ทำร้ายดงอึน
 เขาเป็นส่วนหนึ่งของกลุ่มที่กลั่นแกล้งดงอึน เมื่อโตขึ้น เขาทำงานเป็นเด็กรับใช้ให้กับแจจุน
 ลูกสาวของย็อน-จิน และโด-ย็อง แม้ว่าพ่อจริง ๆ ของเธอคือแจ-จุน เธอตาบอดสี เธอเข้าเรียนที่โรงเรียนประถมศึกษาเซมย็อง ชั้น 1-2.
 พนักงานของร้านบูติกที่แจจุนเป็นเจ้าของ ในช่วงที่เธออยู่ชั้นมัธยมปลาย หลังจากที่ดงอึนเลิกเรียน เธอกลายเป็นเป้าหมายรายต่อไปของการกลั่นแกล้งโดยกลุ่มของย็อน-จิน
 แม่ของดงอึน
 ลูกสาวของฮย็อน-นัมซึ่งถูกพ่อของเธอทำร้ายร่างกายร่วมกับแม่ของเธอ เธอได้รับการสอนโดยดงอึน
 ในสมัยเรียนมัธยมปลาย เธอตกเป็นเป้าของการรังแกและข่มเหงโดยกลุ่มของย็อน-จิน อย่างต่อเนื่อง ก่อนที่ดง-อึน จะตกเป็นเป้าหมายรายต่อไป
 คนรักของฮเย-ช็อง
 ครูในโรงเรียนประถมเซมย็อง
 แม่ของจูยอจองซึ่งเป็นผู้อำนวยการโรงพยาบาลโซลจูเจอเนอเรล
 ครูด้านสุขภาพและผู้ใหญ่คนเดียวที่สนับสนุนดงอึน
 รุ่นพี่ของยอช็อง
 คนไข้ที่ฆ่าพ่อของยอช็อง
การตอบรับ.
การตอบรับของผู้ชม.
สองวันหลังจากเปิดตัว"เดอะกลอรี" สามารถครองอันดับที่ 9 ของทั่วโลกในหมวดรายการโทรทัศน์ของเน็ตฟลิกซ์ ในวันที่สามไต่ขึ้นถึงอันดับที่ 5 ของรายการที่มีผู้ชมมากที่สุดในเน็ตฟลิกซ์ทั่วโลก ละครเรื่องนี้เปิดตัวที่อันดับ 3 ใน 10 รายการยอดนิยมทั่วโลกประจำสัปดาห์ของเน็ตฟลิกซ์ในหมวดรายการโทรทัศน์ที่ไม่ใช่ภาษาอังกฤษ สำหรับสัปดาห์วันที่ 26 ธันวาคม–1 มกราคม โดยมีจำนวนการดู 25.41 ล้านชั่วโมง และตามมาด้วยอันดับหนึ่งของรายการในสัปดาห์ต่อมา ในวันที่ 2–8 มกราคม มีชั่วโมงรับชมสะสม 82.48 ล้านชั่วโมง
การตอบรับที่สำคัญ.
โจน แมคโดนัลด์เขียนบทวิจารณ์ให้กับ"ฟอบส์" กล่าวยกย่องซง ฮเย-กโยสำหรับ "การแสดงภาพของดง-อึนที่เหมาะสม" เช่นเดียวกับช็อง จี-โซ ที่รับบทเป็นดง-อึนในวัยรุ่น และเขียนว่า ""เดอะกลอรี"นำเสนอเรื่องราวที่หักมุมอย่างคาดไม่ถึง พลิกผันเรื่องราวตั้งแต่แนวสยองขวัญไปจนถึงแนวประโลมโลกไปจนถึงแนวฆาตกรรมลึกลับ" ลักษณา เอ็น. พาลัดในบทวิจารณ์"ดิอินเดียนเอ็กซ์เพลส"ในยกย่องการถ่ายทำภาพยนตร์ ดนตรี และการแสดงของละครเรื่องดังกล่าว โดยระบุว่า "นี่เป็นหนึ่งในการแสดงที่ดีที่สุดของเธอ ถ้าไม่ใช่สิ่งที่ดีที่สุดของเธอ" คริส โวกนาร์ จาก"ซานฟรานซิสโกโครนิเคิล"เรียกละครนี้ว่า "สะกดสายตา" "สร้างอย่างปราณีต" และ "สุขใจทุกย่างก้าว" 
โจนาธาน วิลสัน นักวิจารณ์จากเรดีสตีดีคัตให้คะแนน 3.5 จาก 5 ดาว และชมซง ฮเย-กโย โดยกล่าวว่า "บทนี้ขออะไรหลายอย่างจากเธอ และเธอก็ทำมันได้ โดยแบกรับการกระทำของภาค 1 ไว้บนบ่า" แต่เขียนว่า การทรมานอย่างโหดร้ายของความรุนแรงในโรงเรียนทำให้ละครนี้ "ดูไม่น่าพอใจ" เพียร์ซ คอนรานจาก"เซาต์ไชนามอนิงโพสต์" ให้คะแนนละครนี้ด้วย 4 เต็ม 5 โดยชื่นชมโครงเรื่องของละคร